Pyksis

**Pyksis** () on antiikin aikainen lieriömäinen rasia. Se tunnetaan vaasien muotona erityisesti kreikkalaisesta keramiikasta. 

## Historia ja käyttö

Pyksiksiä käytettiin korurasioina sekä kosmetiikan ja kauneudenhoitovälineiden säilytysastioina. Joistakin pyksiksistä on löydetty jäänteitä niiden sisältämistä aineista, kuten poskipunasta. Pyksis-muoto tunnetaan jo pronssikaudelta kykladisesta, minolaisesta ja mykeneläisestä kulttuurista ja antiikissa jälleen geometriselta kaudelta lähtien. Tuolloin tyyppiä käytettiin ensin erityisesti korinttilaisessa keramiikassa, josta se levisi attikalaiseen keramiikkaan. Attikassa sitä valmistettiin 300-luvulle eaa. saakka. Sieltä muoto siirtyi apulialaiseen keramiikkaan.

Antiikin aikana kyseisen tyyppisestä rasiasta käytettiin ilmeisesti myös nimitystä *kylikhnis* (). Nimen *pyksis* käyttö yleistyi 300-luvulla eaa. Etymologisesti nimi palautuu puksipuuta (*Buxus sempervirens*) tarkoittavaan sanaan *pyksos* (), mikä voi kertoa siitä, että alkuperäiset rasiat olivat juuri puisia.


Tiedosto:Cycladic marble pyxis from Crete, 3000–2300 BC, AMH, 144696.jpg|Kykladinen pyksis, n. 3000–2300 eaa.
Tiedosto:Minoan pyxis with dog-shaped handle and triangles, Zakros, 2400 BC, AMH, 144594.jpg|Minolainen pyksis, n. 2400 eaa.
Tiedosto:Attica, pisside geometrica con coperchio con quadriga, 750 ac ca.jpg|Geometrinen pyksis, n. 750 eaa.


## Muoto ja tyypit

Pyksis on muodoltaan pyöreä ja lieriömäinen, kovera- tai kuperaseinäinen ja kannellinen rasia, joka on valmistettu puusta, metallista, luusta, terrakotasta eli poltetusta savesta tai kivestä. Pyksiksiä koristeltiin sekä musta- että punakuviotekniikalla. Varsinkin punakuviokeramiikassa pyksisten maalauskoristelu esitti usein naisten elämään liittyviä aiheita. Sellaisissa vaasimaalauksissa, joissa pyksis itse esiintyy, se kuvataan yleensä naisten käyttämänä.

Pyksiksiä oli useita eri tyyppejä, joista tärkeimpiä arkaaisen ja klassisen kauden tyyppejä olivat:

**Tyyppi A**

Tyypin A pyksis on korkeahko ja koveraseinäinen, ja siinä on litteä kansi, jossa on nuppi. Siinä on joskus matala jalkalevy tai kolme pientä jalkaa. Tyyppi oli lähtöisin Korintista, ja oli pyksisten yleisin. Sitä käytettiin erityisesti 500- ja 400-luvuilla eaa.

 
Tiedosto:Pyxis.gif|Tyypin A pyksiksen muoto ulkoa ja sisältä.
Tiedosto:Terracotta pyxis (box) MET DT11951.jpg|Tyyppi A, n. 465–460 eaa.
Tiedosto:Greek Red-figure Pyxis DMA 1968-28.jpg|Tyyppi A, n. 450–400 eaa.


**Tyyppi B**

Tyypin B pyksis on matalampi, koveraseinäinen ja matalajalkainen. Kansi on kupumainen. Sitä käytettiin erityisesti Attikassa 400- ja 300-luvuilla eaa.

 
Tiedosto:Pyxis Typ B.gif|Tyypin B pyksiksen muoto ulkoa ja sisältä.
Tiedosto:1197 - Keramikos Museum, Athens - West Slope pyxis, 360s BC - Photo by Giovanni Dall'Orto, Nov 12 2009.jpg|Tyyppi B, 360-luku eaa.
Tiedosto:Greek - Pyxis with Decoration of Dog, Bull, and Griffin - Walters 4881 - View A.jpg|Tyyppi B, 300-luku eaa.


**Tyyppi C**

Tyypin C pyksis on matala ja hyvin koveraseinäinen. Kansi on kupumainen, ja jalka matala ja sisäänpäin vedetty. Sitä käytettiin erityisesti 400-luvun eaa. lopulta 300-luvulle eaa.

 
Tiedosto:Pyxis Typ C.gif|Tyypin C pyksiksen muoto ulkoa ja sisältä.
Tiedosto:Red-figure pyxis, , AM Eleusis, 081172.jpg|Tyyppi C, n. 460–425 eaa.
Tiedosto:Pyxis with cupids and Aphrodite (5th cent. B.C.) at the National Archaeological Museum of Athens on 11 September 2018.jpg|Tyyppi C, n. 410–400 eaa.


**Tyyppi D**

Tyypin D pyksis on suoraseinäinen ja sylinterimäinen. Kansi on litteä ja vailla kädensijaa.

 
Tiedosto:Pyxis Typ D.gif|Tyypin D pyksiksen muoto ulkoa ja sisältä.
Tiedosto:Woman doing her hair Louvre CA2262.jpg|Tyyppi D, n. 420–410 eaa.
Tiedosto:Make-up pyxis KAM Athens 15598.jpg|Tyyppi D, 400-luku eaa.


**Nikostheneen pyksis**

Nikostheneen pyksis (*nikostheeninen pyksis*) on muista selvemmin poikkeava tyyppi, jossa on ylöspäin levenevä vartalo, varrellinen jalka ja korkea, kartiomainen kansi, jonka keskellä on nuppi. Tyyppi on saanut nimensä sen 500-luvun eaa. lopulla kehittäneestä savenvalaja Nikostheneestä.

 
Tiedosto:Nikosthenes Pyxis.gif|Nikostheneen pyksiksen muoto ulkoa ja sisältä.


## Lähteet

## Aiheesta muualla